**Βιβλίο 2. Κεφάλαιο 2. Παράγραφοι 16-17.**

**Μετάφραση:**

16. Eνώ, λοιπόν, η κατάσταση ήταν τέτοια ο Θηραμένης είπε στην εκκλησία του δήμου ότι, αν θέλουν να τον στείλουν στον Λύσανδρο, θα επιστρέψει γνωρίζοντας καλά γιατί από τα δύο επιμένουν σχετικά με τα τείχη οι Λακεδαιμόνιοι, επειδή θέλουν να υποδουλώσουν την πόλη ή ως εγγύηση. Και αφού πήγε, έμεινε στο Λύσανδρο τρεις μήνες και περισσότερο καιροφυλακτώντας πότε οι Αθηναίοι επρόκειτο να συμφωνήσουν με οτιδήποτε πρότεινε κάποιος εξαιτίας της ολοκληρωτικής έλλειψης σιταριού (έλλειψης όλου του σίτου).

17. Και όταν επέστρεψε τον τέταρτο μήνα ανακοίνωσε στην εκκλησία του δήμου ότι ο Λύσανδρος τον κρατούσε ως τότε κι έπειτα τον πρόσταξε να πάει στη Σπάρτη. Γιατί (έλεγε) ότι δεν ήταν (ο Λύσανδρος) αρμόδιος για όσα τον ρωτούσε (ο Θηραμένης) αλλά οι έφοροι. Μετά από αυτά εκλέχτηκε (να πάει) πρεσβευτής με απόλυτη εξουσία στην Σπάρτη μαζί με άλλους εννιά.

**Νοηματικά:**

1. Ο Θηραμένης (μετριοπαθής ολιγαρχικός, φιλοσπαρτιάτης) πηγαίνει στον Λύσανδρο να διερευνήσει τις προθέσεις των Σπαρτιατών. Μένει εκεί όμως περισσότερο από τρεις μήνες. Τι προφασίζεται στους συμπολίτες του όταν παρουσιάζεται στην εκκλησία του δήμου; Τι απόφαση παίρνουν οι Αθηναίοι;

2. Αφού διαβάσετε και το σχόλιο στη σελ. 74 του βιβλίου σας να πείτε γιατί νομίζετε ότι επέμεναν οι Σπαρτιάτες στην κατεδάφιση των τειχών της Αθήνας.

**Γλώσσα – Ύφος:**

Σε όλο το κείμενο και κυρίως στην παράγραφο 16 είναι φανερή η ευλυγισία του λόγου όπως φαίνεται από το πλήθος των ρηματικών τύπων: οι μισές περίπου λέξεις της παραγράφου είναι ρηματικοί τύποι (αν εξαιρεθούν άρθρα, σύνδεσμοι και προθέσεις). Σε ολόκληρο το κείμενό μας χρησιμοποιείται πλάγιος λόγος καθώς μεταφέρονται όλα από την πλευρά του Θηραμένη.

**Γραμματικά – Συντακτικά:**

πέμψαι,: Χρονική αντικατάσταση.

διέτριβε: Να κάνετε α) Χρονική αντικατάσταση β) Να σχηματίσετε τους αρχικούς χρόνους στη μέση φωνή και να γράψετε το γ΄ενικό του Παρακειμένου σε όλες τις εγκλίσεις.

αὐτοκράτωρ: Να το κλίνετε και στους δύο αριθμούς

 **Ετυμολογικά:**

εἰδώς < οἶδα, ᾔδειν και ᾔδη, εἴσομαι – εἰδήσω ρημ. επίθετο ἱστέον ρημ. θέμα ισχυρό Fειδ- = ειδ και με τροπή του ε σε ο οιδ, αδύνατο θέμα Fιδ = ιδ Παράγωγα: εἴδησις, εἶδος, εἰδότως (= με επίγνωση), ἵστωρ (γνώστης, έμπειρος), ἱστορία. **Γράψτε παράγωγα.**

**Ασκήσεις:**

1. Να βρείτε τα λεκτικά ρήματα του κειμένου και να δείτε πώς συντάσσονται στο αρχαίο κείμενο και πώς αποδίδονται στις δύο μεταφράσεις.
2. Τι ρόλο παίζει ο Θηραμένης στην εξέλιξη των γεγονότων; Να διερευνήσετε τα κίνητρά του και να τον χαρακτηρίσετε.

**Βιβλίο 2. Κεφάλαιο 2. Παράγραφοι 18-19.**

**Μετάφραση:**

18. Και ο Λύσανδρος έστειλε τον Αριστοτέλη, που ήταν εξόριστος Αθηναίος, μαζί με άλλους Σπαρτιάτες (στη Σπάρτη), για να ανακοινώσει στους εφόρους ότι απάντησε στο Θηραμένη πως εκείνοι ήταν αρμόδιοι για θέματα ειρήνης και πολέμου.

19. Ο Θηραμένης και οι άλλοι πρεσβευτές, μόλις έφτασαν στη Σελλασία, όταν ρωτήθηκαν με ποιες προτάσεις είχαν πάει, είπαν ότι είναι πρεσβευτές με απόλυτη εξουσία για ειρήνη και μετά από αυτά οι έφοροι έδωσαν εντολή να τους καλέσουν. Και μόλις έφτασαν, έκαναν συνέλευση, στην οποία οι Κορίνθιοι και οι Θηβαίοι κυρίως, αλλά και πολλοί άλλοι από τους Έλληνες αντιπρότειναν να μην συνθηκολογήσουν με τους Αθηναίους, αλλά να τους καταστρέψουν.

**Νοηματικά:**

Ο Λύσανδρος μέχρι να φτάσει ο Θηραμένης με τους πρεσβευτές στη Σπάρτη ειδοποιεί τους εφόρους για τις πράξεις του. Οι απεσταλμένοι αφού ελέγχονται στη Σελλασία για τις προθέσεις και τις προτάσεις τους καλούνται στη Σπάρτη, όπου πραγματοποιείται συμμαχικό συνέδριο. Εκεί οι σύμμαχοι των Σπαρτιατών ζητούν την καταστροφή των Αθηναίων.

**Γλώσσα – Ύφος:**

Στην παράγραφο 18 είναι χαρακτηριστική η ελευθερία της ελληνικής γλώσσας ως προς την τοποθέτηση των λέξεων μέσα σε κάθε πρόταση. Το πλούσιο κλιτικό σύστημα διευκόλυνε αυτήν την ευλυγισία.

**Γραμματικά – Συντακτικά:**

1. Να αναγνωρίσετε συντακτικά τις μετοχές του κειμένου και να πείτε αν είναι συνημμένες ή απόλυτες.
2. Να συντάξετε όλα τα απαρέμφατα του κειμένου (να βρείτε τη συντακτική τους θέση, το υποκείμενό τους και αν έχουμε ταυτοπροσωπία ή ετεροπροσωπία).
3. ἀντέλεγον, ἐρωτώμενοι: να κάνετε χρονική αντικατάσταση.

**Ετυμολογικά:**

ἀγελοῦντα <ἀγγέλλω (<αγγελjω > αγγέλλω με αφομοίωση του j σε λ)

ἀγγέλλω, ἤγγελλον, ἀγγελῶ, ἤγγειλα, ἤγγελκα, ἠγγέλκειν – ἀγγέλλομαι, ἠγγελλόμην, ἀγγελοῦμαι, ἀγγελθήσομαι, ἠγγειλάμην, ἠγγέλθην, ἤγγελμαι, ἠγγέλμην.

Ομόρριζα στην αρχαία ελληνική: ἄγγελος, ἀγγελία, ἀγγελτήρ, ἄγγελμα, ἐπάγγελμα κλπ.

Γράψτε ομόρριζα της νεοελληνικής απλά ή σύνθετα: